అయ్యప్ప భక్తులు, స్థానికుల తీవ్ర వ్యతిరేకత కారణంగా సుమారు 12 గంటల పాటు తృప్తీ దేశాయ్ ఎయిర్‌ పోర్టులోనే ఉండిపోవాల్సి వచ్చింది. తృప్తీ దేశాయ్, అయ్యప్ప సన్నిధానానికి వెళ్లాలనుకుంటే తమ గుండెల మీద నుంచి నడిచి వెళ్లాలి అంటూ అయ్యప్ప భక్త సంఘం అధ్యకుడు, సామాజిక కార్యకర్త రాహుల్ ఈశ్వర్ హెచ్చరించడంతో ఉద్రిక్తత మరింత పెరిగింది. చివరకు తృప్తీ దేశాయ్ వెనక్కి తగ్గారు. పోలీసులు పదే పదే నచ్చ చెప్పడంతో కోచీ నుంచి మహారాష్ట్రకు తిరిగి వెళ్లారు.